Polisieman, nog 7 vas ná 'sluipmoord' op nasionale pad | Maroela Media
Polisieman, nog 7 vas ná 'sluipmoord' op nasionale pad
Paramedici verwyder die 28-jarige slagoffer se lyk van die toneel langs die Plattekloof-afrit. Foto: ANA
Kaapstad se teenbende-eenheid het deurnag gewerk ná die beweerde bendeskietery op die N1 en agt verdagtes, onder wie 'n polisiebeampte, in hegtenis geneem.
Brig. Novela Potelwa, Wes-Kaapse polisiewoordvoerder, sê die polisie het op inligting gereageer en Donderdag in die vroeë oggendure op 'n informele nedersetting in Philippi naby die Kaapstadse Internasionale Lughawe toegeslaan, waar hulle sewe burgerlikes en een polisiebeampte aangekeer het.
Die beamptes het beslag gelê op 'n voertuig met koeëldoppies daarin wat met die skietery verbind kan word.
Die verdagtes (tussen 18 en 48 jaar oud) word ook vir ander ernstige misdade gesoek. Hulle kom binnekort voor.
Maroela Media het Donderdagoggend berig motoriste op die N1-snelweg in Kaapstad se noordelike stadsgebiede moes Woensdagmiddag vreesbevange toekyk hoe een persoon helder oordag in 'n skietery in die verbyry doodgeskiet en nog twee gewond is.
Die oorledene was Anthony (Lippe) Saaiman, 'n vermeende lid van die Americans-bende.
Bendeskietery In die nuus Jerome Booysen
Vrou dood, man beseer in N1-ongeluk
Ma, kêrel hoor lot ná 3-jarige se wrede moord
Weereens 'n polisie man betrokke. Waar gaan ons heen in ons dierbare land. Mense wat vir onderstel om jou te beskerm. Hoe vertrou jy sulke mense.
Goedso nou hoop mens net hulle ontsnap nie uit aanhouding nie ?????
Is daar enige misdade waar daar nie polisie betrokke is nie ?
Ek wonder of die sogenaamde bende-eenheid nie ook die plaasmoorde en aanvalle moet ondersoek nie. Dit lyk of hulle beter resultate lewer as die wat Plaasaanvalle moet ondersoek.